Dwom. Kora mma+ ayeyi dwom. Wɔde ma dwom kyerɛfo; wɔto no wɔ Mahalat* kwan so, ebinom to a, na ebinom agye so. Esrahini Heman+ Maskil.*88 O Yehowa, me nkwagye Nyankopɔn,+Ade kye a, misu frɛ wo,Na ade sa nso a, meba w’anim.+2 Ma me mpaebɔ nnu w’asom,+Na yɛ aso ma* me sufrɛ.+3 Efisɛ amanehunu ahyɛ me* ma,+Na me nkwa abɛn Ɔdamoa.*+4 Wɔde me aka wɔn a wɔrekɔ amoa* mu+ no ho dedaw;Mayɛ ɔbarima a n’asɛm yɛ mmɔbɔ;*+5 Mayɛ sɛ obi a ɔda awufo mu;Mete sɛ owufo a ɔda ɔdamoa mu;Wonkae no bio,Na woagyae no hwɛ.*6 Wode me ato amoa a emu dɔ mu,Amoa donkudonku kɛse bi a emu yɛ sum mu.7 W’abufuw ayɛ duru wɔ me so,+Na woma w’asorɔkye bu fa me so. (Sela)8 Woapam m’amannifo afi me ho kɔ akyirikyiri;+Woama madan akyiwade ama wɔn.Me ho aka mu, na minnya me ho ntetew.9 M’amanehunu nti, m’ani so ayɛ wusiwusi.+O Yehowa, wo na misu frɛ wo daa nyinaa;+Wo na metrɛw me nsam su frɛ wo.10 Wobɛyɛ anwonwade akyerɛ wɔn a wɔawuwu anaa?Awufo a wontumi nkeka wɔn ho betumi asɔre ayi wo ayɛ?+ (Sela)11 Amusiei na wɔbɛka wo dɔ a enni huammɔ no ho asɛm anaa?Anaasɛ wɔbɛka wo nokwaredi ho asɛm wɔ ɔsɛe amoa mu?*12 Nkurɔfo betumi ahu w’anwonwade wɔ sum mu?Na wo trenee nso, nnipa behu wɔ asaase a wɔnkae obiara wɔ so+ no so anaa?13 Nanso, O Yehowa, meda so ara su frɛ wo;+Anɔpa biara me mpaebɔ ba w’anim.+14 O Yehowa, adɛn nti na woapo me?*+Adɛn nti na wode w’anim ahintaw me?+15 Efi me mmofraaseMahu amane saa ara, na mereyɛ awu;+Esiane ɔhaw pii a woma me fa mu nti, matɔ mum.16 W’abufuhyew aboro me so;+Wo ho hu abubu me.17 Wo ho hu twa me ho hyia sɛ nsu daa nyinaa;Ne nyinaa bom ba me so bɛka me hyem.*18 Woapam me nnamfo ne me mfɛfo afi me ho kɔ akyirikyiri;+Esum na abɛyɛ m’adamfo.
twi_Latn